rlitschk/wikidir huggingface dataset:
Alice im Wunderland (ursprünglig hochdütsch Alices Abenteuer im Wunderland; dr änglisch Originaalditel: Alice’s Adventures in Wonderland) isch e Chinderbuech vom britischen Schriftsteller Lewis Carroll, wo 1865 erschiine isch. Die fikzionaali Wält vo dr Alice im Wunderland, spiilt in ere Art und Wiis mit dr Logik, dass d Gschicht bi Chinder wie au bi Erwaggsene, bsunders bi Mathematiker, beliebt isch. Es het din e Hufe satiirischi Aaspiilige – nit nume uf persöönligi Fründ und Bekannti vom Carroll, sondern au uf d Schuellekzioone, wo d Chinder im Ängland vo sällere Zit häi müesse uswändig leere. Mäistens luegt mä die Gschicht und iiri Fortsetzig Alice hinter den Spiegeln (im Originaal: Through the Looking-Glass and What Alice Found There) as en Äihäit aa. D Büecher si au dur d Illustrazioone vom britische Zäichner John Tenniel in den erste Usgoobe bekannt worde. Christian Enzensberger: Der Aufruhr der Regeln. Nachwort. In: Alice im Wunderland, mit den Illustrationen von John Tenniel. Insel, Frankfurt am Main 1963, ISBN 3-458-31742-2 (als Insel Taschenbuch Nummer 42)(?!). Fehler in Vorlage:Literatur – *** Ungültig: 'ISBN' Lewis Carroll, Martin Gardner (Einleitung und Anmerkung): Alles über Alice. Illustriert von John Tenniel. Europa Verlag, Hamburg / Wien 2002, ISBN 3-203-75950-0 (vergriffen). Lewis Carroll, Martin Gardner
Hämike esch bes Ändi 2008 e eigeständigi Gmeind gsii. Sethär ghört Hämike als Ortsteil zo de Gmeind Hetzchöuch, wo am 01. Januar 2009 met 6 andere Gmeinde fusioniert hed. Hämike hed e bewegti Gschecht hender sech und het im Lauf vo de Gschecht mehrmols de Kanton gwächslet. Hämike werd scho 950 s erscht mol underem Name Hammingchova, wo Hof des Hamin bedütet, erwähnt. Es hed denzmol ide Fraumünsterabtei Zöri ghört. Nochhär hed Hämike i de Herre vo Länzborg ond sett 1264 de Habsborger ghört. Nochdems bes 1415 zom habsborgerische Amt Risee ghört hed, esch Hämike a d Stadt Lozärn cho und vo 1425 bes 1798 heds zo de Freie Ämter ghört. Denn esch Hämike bes 1803 e Teil vom Kanton Bade gsi. Setthär ghört Hämike weder zo Lozärn. Hämike liit ufem Lendebärg im lozärner Teil vom Seetal. Zom Ortsteil ghöred s Dorf sälber uf 690 m ö.M. und au d Exklave Hämiker-Bärg, wo öbbe 2 Kilometer osserhalb vom Dorf uf 823 m ö.M liit. Vo de Sedligsflächi vo 462 ha wärded 67,1 % landwertschaftlech gnötzt. Wald und Ghöuz möched 27,3 % vom Ortsteil uus, 5,6 % wärded als Sedligsflächi gnötzt. Vor de Fusion hed Hämike a Aesch, Autmis, Hetzchöuch, Müswange,
S Museum of Modern Art (MoMA) isch e Museum mit ere Sammlig vo modärner und zitgenössischer Kunst, wo zu de bedütendste und iiflussriichste uf dr ganze Wält ghöört. S Museum ligt im Bezirk Midtown im Nöi Yorker Stadtdäil Manhattan uf dr 53rd Street zwüsche dr Fifth und Sixth Avenue. D Sammlig umfasst Wärk vo de verschidnigste Kunstarte, vo Film bis zu Gmäld und Skulptuure. Usserdäm het s e Bibliothek mit 300'000 Bänd. D Sammlig vom Museum of Modern Art umfasst über 150'000 Wärk Archidekduur und vom Disäin, Zäichnige, Gmäld, Skulptuure, under anderem vo dr Alice Aycock, vo dr Louise Bourgeois, vom Alexander Calder, vom Henry Moore, vom Claes Oldenburg, vom Eduardo Paolozzi, Fotografie, Drucksache und Illustrazioone. Drzue chömme öbbe 22.000 Film, vier Millioone Standbilder us Film, Videokunst wie zum Bischbil vo dr Valie Export, vom Lutz Mommartz, vo dr Pipilotti Rist und vom Julian Rosefeldt, und witeri elektronischi Meedie. Im Museum of Modern Art wärde under anderem au Disäin-Objekt zäigt, wo mä jeede Daag brucht, wie Stüel oder au e VauWee Chääfer, wo vom von Ferdinand Porsche entwicklet worden isch. Es het Zäichnige vo Künstlern wie vom Paul Cézanne, Edgar Degas, vo dr Natalija Gontscharowa, vom Wassily Kandinsky und Egon
D Dransgschlächtligkäit, älter au Dranssexualität oder Dranssexualismus, isch e Form vo dr Gschlächtsidentidäät, wenn e Mensch körperlig äidütig zum männlige oder wiiblige Gschlächt ghöört, aber s Gfüül het, ass er zum andere Gschlächt wurd ghööre und vilmol brobiert, au körperlig däm Gschlächt so guet wie mööglig z gliiche. Mensche, wo füsisch wiiblig si, aber e männligs Identidäätsgschlächt häi, bezäichnet mä im Allgemäine as Frau-zu-Maa-Dranssexuelli oder Dransmanne; Mensche, wo füsisch männlig si, aber e wiibligs Identidäätsgschlächt häi, bezäichnet mä entsprächend as Maa-zu-Frau-Dranssexuelli oder Dransfraue. Es git Dranssexuelli, wo d Begriff Maa-zu-Frau und Frau-zu-Maa ablääne, wil die Begriff noch iirer Mäinig die äigentligi, aagebooreni Gschlächtsidentidäät nit as gschlächtsbestimmend wurde respektierte. Usserdäm sig implizit in de Begriff Maa-zu-Frau und Frau-zu-Maa, ass en Änderig vo körperlige Merkmol oder en Änderig vom Rolleverhalte scho e Gschlächtsaagliichig wurde möglig mache. Kritiker sääge ass, wil mä d Gschlächtsidentidäät noch iirer Aasicht nid cha ändere, d Begriff Maa-zu-Frau und Frau-zu-Maa falsch siige. D Wändige dranssexuelli Frau für Dransfraue bzw. dranssexuelle Maa für Dransmaa, wo in dr eltere medizinische Liddratuur brucht wärde und wo s körperlige anstatt vom empfundene Gschlächt in dr Vordergrund stelle, wärde vo de mäiste Dranssexuelle abgleent und gälte hüt as veraltet. Dranssexuelli Mensche, wo medizinisch
Euryanthe ischt a Heroisch-romandischa Opr en drei Uffziig vom deitscha Kombonischda Carl Maria von Weber. S Libreddo stammt vo dr Helmina von Chézy. Als Vorlag hôt-se a franzeesischa Erzehlong us-em 13. Jôhrhondert vo-ma obekannda Vorfasser benutzt. S erscht Môl uf d Bihne komma isch des Werk am 25. Oktobr 1823 z Wiin em Kärntnertor-Theater. A Uffihrong dauret rond drei Stond. Firs Orkeschtr braucht mr zwoi Fleeda, genausoviil Oboa, Klarinedda ond Fagodd, viir Herner, zwoi Trombeeda, drei Posauna, a Schlagwerk ond Streichr. Fir d Bihnamusik braucht mr jeweils zwoi Piccolo-Fleeda, Oboa, Klarinedda, Fagodd ond Trombeeda, viir Herner, drei Posauna, Pauka ond Streicher. Dui Opr schbiilt en dr Provence (Frankreich) em Jôhr 1110. A Halle em Keenigsschloss Weil Frankreich vôr Kurzem em Kriag gega England da Siig drvootraga hôt, wuud am Hof vom Keenich Ludwig VI. a Friidensfescht gfeiret. Dô drbei schwermt dr Adolar (Graf von Nevers) effentlich vo seira Braut Euryanthe, wo sich grad uf seira Burg z Nevers uffhelt. Da Lysiart (Graf von Forest) plôgt d Eifersucht, weil’r selbr uff des Mädle a Aug gwôrfa hôt. Drom will’r em Adolar sei Freid vrgälla ond behaubdet, älle Fraua dädet irgendwann ihre Manna ootrei werra, so au d Euryanthe. Ehm selbr dät’s
Western Highlands (Tok Pisin: Westen Hailans) isch aini vu dr 21 Provinze vu Papua-Neiginea. D Nochberprovinze vu Western Highlands sin Enga, Southern Highlands, Simbu (Chimbu), Jiwaka un Madang. Hauptstadt isch Mount Hagen. Zum 17. Mai 2012 sin di drei Dischtrikt Anglimp-South Waghi, Jimi un North Waghi as aigeni Provinz Jiwaka Province us dr Provinz Western Highlands uusglideret wore. D Provinz Western Highlands isch in vier Dischtrikt unterdailt. E jede Dischtrikt bstoht us aim oder mehrere „Biet uf lokaler Verwaltigsebeni“, Local Level Government (LLG) Areas, wu in Rural (ländligi) oder Urban (stedtischi) LLG unterschide wäre. Heiner Wesemann: Papua-Neuguinea. Niugini. Steinzeit-Kulturen auf dem Weg ins 20. Jahrhundert. DuMont, Köln 1985, ISBN 3-7701-1322-5 (DuMont-Kultur-Reiseführer in der Reihe DuMont-Dokumente). https://web.archive.org/web/20120201195949/http://www.pacificislandtravel.com/png/about_destin/highlands.html
West New Britain (Tok Pisin: Wes Niu Briten) isch aini vu dr 21 Provinze vu Papua-Neiginea. Si umfasst d Weschthelfti vu dr Insle Neibritannie un d Vitu-Insle, derzue chlaineri Insle. Hauptstadt isch Kimbe mit 25.000 Yywohner (2011). D Provinz West New Britain isch in zwee Dischtrikt unterdailt. E jede Dischtrikt bstoht us aim oder mehrere „Biet uf lokaler Verwaltigsebeni“, Local Level Government (LLG) Areas, wu in Rural (ländligi) oder Urban (stedtischi) LLG unterschide wäre.
Port Moresby (Tok Pisin Pot Mosbi) isch d Hauptstadt vu Papua-Neiginea. As aini vu dr wenige Metropole vu Ozeanie het d Stadt iber 300.000 Yywohner (Stand 2009), doderby sin illegali Eländssidlige um d Stadt ume nit mitgrächnet. D Hafestadt Port Moresby lyt im Sidoschte vu dr Insle Neiginea an dr Sidkischte vu dr Korallesee. D Stadt lyt in ere windgschitzte Bucht un isch wäge däm zuen eme bevorzugte Ankerblatz fir d Schifffahrt wore. Port Moresby het e aigene Verwaltigsstatus as National Capital District un ghert nit zue aire vu dr 19 Provinze vu Papua-Neiginea. Di klimatische Bedingige vu dr Stadt Port Moresby wäre dur di geografisch Lag in dr äquatornoche Zone vu dr Trope un dr Topografi vum Hinterland beyyflusst, d Stadt lyt im Schatte vum Owen-Stanley-Gebirg. Di beede Windsyschtem Passat un Monsun ferdere großi Wassermängine no Papua-Neiginea, si bewirke Niderschlagsmängine vu bis iber 5000 mm im Zäntrum vu dr Insle Neiginea. Dert rägne sich d Wulke ab, wäge däm isch Port Moresby mit ere jehrlige Niderschlagsmängi vu 1.250 mm relativ drucke fir d Region. D Luftfychtigkait lyt im Allgmaine zwische 70 und 85 %. S Wätter wird dur zwoo Hauptwindstremige bstimmt: dr Sidoschtpassat blost vu Mai bis Oktober un
Dr Bismarck-Archipel (friejer au Neubritannien-Archipel) lyt im weschtlige Pazifik zwische 2° un 6°30' sidliger Braiti un 148° bis 155° eschtliger Lengi un ghert hite zum Staat Papua-Neuguinea. Dr Archipel bstoht us iber 200 Insle, wu kulturäll zue Melanesie ghere. D Gsamtflechi lyt bi 49.658 km², d Bevelkerig bi iber 470.000. D Insle sin halbchraisfermig aagordnet un lige vis-à-vis vu dr Oschtkischte vu Neiginea, ääne an dr Dampierstroß (ca. 90 km brait). D Hauptinsle Neibritannie un Neuirland sin dur dr St.-Georgs-Kanal drännt. Weschlig lyt d Bismarcksee. Uf dr Insle, wu ne vulkanische Ursprungs hän, het s Bärg, wu bis uf 1200 m uufe gehn, un. fruchtbari Beede. D Dierwält isch verglychbar mit däre vu Neiginea. Endemischi Arte sin z. B. dr „Bismarck-Ringpython“ Bothrochilus boa un d Finsch-Fruchtduube. Dr Archipel umfasst vier Provinze mit dr wichtigschte Insle Deutsche Kolonialgesellschaft: Kleiner Deutscher Kolonialatlas, Verlag Dietrich Reimer, Berlin 1899. Deutsches Kolonial-Lexikon (1920) Bd. I, S. 213 ff. Karlheinz Graudenz/ Hanns-Michael Schindler: Die deutschen Kolonien, Weltbildverlag, Augsburg 1994, ISBN 3-89350-701-9.
D Verlaagsgrubbe Random House, Inc. mit dr Dachmarke Random House, wo drzueghöört, isch im Bsitz vo dr Bertelsmann AG und fungiert as Dachgsellschaft für alli Bertelsmann-Verlaag. Dr Naame goot uf s amerikanische Verlaagsundernääme Random House zrugg, wo 1925 dr Bennett Cerf und dr Donald Klopfer gründet häi. 1998 het sä Bertelsmann mit dr Marke übernoo undhäi die as Dachmarke uf dr ganze Wält etabliert. D Bertelsmann-Verlaagsgrubbe z Münche isch in d Random House-grubbe integriert worde und deere iire Naame isch zu Verlagsgruppe Random House GmbH gänderet worde. Random House isch die grössti Verlaagsgrubbe uf Änglisch uf dr ganze Wält, und uf Dütsch die zwäitgrössti. S Undernääme chauft sich witer im Buechgschäft ii. Random House het 2007 Däil vo sine Büecher (5.000 Ditel, Stand: Februar 2007), digitalisiert, für dass Suechmaschine si chönne finde. Mit Insight git Random House sine Kunde d Mööglikäit, e gwüssi Zaal vo Site bro Ditel aazluege. Im Oktober 2008 het Random House bekannt gmacht, ass si mit Google wurde kooperiere und ass die digitalisierte Büecher vo Random House in dr Buechsuechmaschine Google Book Search wurde erschiine. Ansata Ariston Audionauten Bassermann Verlag Blanvalet btb Karl Blessing Verlag carl's books C. Bertelsmann Verlag cbj Kinder & Jugendbücher cbt Jugendbücher
Tetuan, frz. Tétouan (arabisch تطوان, Tiṭwān, schbanisch Tetuán; bedütet uff Rif-Tamazight (Berberisch) ‚Auge‘ und isch au as „Die wissi Duube“ bekannt, franzöösisch: La colombe blanche), isch e Stadt z Marokko mit 352'351 Iiwooner (Berächnig 2010). Sit 1999 isch si – wägen iirem gmässigte Klima – d Summerresidänz vom Köönig Mohammed VI. D Stadt lit öbbe 90 Meter über em Meeresspiegel uf eme Blatoo, wo zum Djebel Dersa ghöört und isch öbbe 10 Kilometer vom Middelmeer ewägg. Im Norde und im Süüde vo dr Stadt si d Rifbärg. Für marokkanischi Verheltniss git s z Tetuan e Hufe Rääge. Anders als bi andere Stedt an dr Middelmeerküste git s z Tetuan käini Zügniss us dr fönizische Zit. D Römer häi in dr Nööchi vo dr hütige Stadt e Milidäärsiidlig mit em Naame "Oppidum Tamuda" gründet. Im 14. Joorhundert isch Tetuan as Seeröibernäst berüchdigt gsi und kastilischi Schiff häi s dorum e baar Mol aagriffe. Noch dr Eroberig vo Granada (1492) und no äinisch am Aafang vom 17. Joorhundert si maurischi und jüüdischi Flüchtling us Andalusie uf Tetuan choo, und d Stadt isch wirtschaftlig ufblüet. Scho am Ändi vom 19. Joorhundert, wo s sini überseeische Kolonie verloore het, het sich Schbanie immer mee
D Stereoskopii (griech. stereos = Ruum/rüümlig, fest – skopeo = aaluege) isch d Wiidergoob vo Bilder eso, ass si dr Iidruck mache e rüümligi Diefe z haa, wo füsikalisch nit vorhande isch. In dr Umgangssprooch bezäichnet mä d Stereoskopii falsch au as „3D“, au wenn s sich nume um zwäidimensionaali Abbildige handlet, won e rüümlige Iidruck mache ("Ruumbild"). Normaali zwäidimensionaali Bilder, wo nid dr Iidruck vo Diefi gään, bezäichnet mä as monoskopisch (griech: μονος, monos „äins“ → äifach). S Brinzip isch, ass Mensche wie alli Brimaate und die mäiste Raubdier iiri Umgääbig mit zwäi Auge gliichzitig us zwäi verschidnige Blickwinkel gseen. Eso cha s Hirni schnäll iischetze, wie wit ewägg d Objekt si und eso bechunnt s e rüümligs Bild vo dr Umgääbig über, ooni dr Chopf hin und här z beweege. D Stereoskopii befasst sich aso nume drmit, em lingge und em rächte Aug zwäidimensionaali Bilder us zwäi Bedrachdigswinkel z zäige, wo liicht von enander abwiiche. D Verfaare do drzue si aber underschidlig. Alli andere Äigeschafte vom ene zwäidimensionaale Bild, wie perspektivischi Verzerrig, wo von ere unnatürlige Objektivbrennwiti abhänke, d Farb und bsundrigs aber au d Bindig vom Betrachder an e Standort, wo beschränkend isch, git s immer no.
Under Holografii (altgr. ὅλος holos „ganz“, „vollständig“ und -grafie) fasst mä Verfaare zämme, wo dr Wällecharakter vom Liecht usnütze, zum Darstellige z mache, wo über d Mööglikäite vo dr klassische Fotografii uusegöön. Näbe rüümlige Darstellige wärde holograafischi Verfaare immer mee au in dr Mässtechnik iigsetzt. Als Hologramm (altgr. γράμμα gramma „Gschribnigs“, „Botschaft“) bezäichnet mä e Foti, wo mit holografische Technike gmacht worden isch. Mä duet s Bild mit eme Liecht vo dr gliiche Art belüüchde, wie mä s bi dr Ufnaam brucht het, und bechunnt en ächt dreidimensionaals Bild vom Ursprungsgegestand. Wemm mä s aaluegt, gseet s us, wie wenn s Objekt frei im Ruum wurd schwääbe. Mä cha um s Bild umelaufe, und gseet denn s Objekt au vo sine andere Site und es entstoot dr Iidruck vom ene vollständig dreidimensionaale Ding, wemm mä s mit bäide Auge aaluegt. Dr Begriff Holografii isch 1947 vom ungarische Forscher Dennis Gábor brägt worde, won e Wääg gsuecht het, zum s Elektroonemikroskop verbessere. Fred Unterseher, Jeanenne Hansen, Bob Schlesinger: Handbuch der Holographie. Popa-Verlag, München Frankfurt 1991, ISBN 3-925818-01-4. Joseph E. Kasper: The complete book of holograms – how they work and how to make them. Dover Publ., Mineola 2001, ISBN 0-486-41580-5. Wolfgang
Dr Kanton Réimech isch e Kanton im Großherzogtum Luxeburg. Är lyt im Sidoschte vum Land. Im Norde gränzt er an dr Kanton Gréivemaacher, an di dytsche Länder Rhyland-Pfalz un Saarland, im Siden an s franzesisch Département Moselle z Lothringe un im Weschte an d Kanton Esch-Uelzecht un Lëtzebuerg. Hauptort vum Kanton isch Réimech. Bis anne 2015, wu z Luxemburg d Distrikt abgschafft wore sin, het dr Kanton zum Distrikt Gréivemaacher ghert. Zum Kanton Réimech ghere acht Gmaine (Yywohnerzahle vum 1. Januar 2019). Bus (1652) Duelem (2325) Lenneng (1941) Munneref (5273) Schengen (4833) Réimech (3707) Stadbriedemes (1894) Waldbriedemes (1181) Di ehmolige Gmaine Biermereng un Wellesteen sin zum 1. Jänner 2012 zue Schengen yygmaindet wore. Commons: Kanton Réimech – Sammlig vo Multimediadateie STATEC Luxembourg – Population par canton et commune 1821–2019 (franz.)
Dr Josep Roca i Bros (uf d Wält cho 1815 z Abrera, Brovinz Barcelona, gstorbe 1877 z Figueras, Brovinz Gerona) isch e schbanische Archdekt gsi. Er het im neoklassische Stil baut und isch vor allem z Figueras däätig gsi, won er dr Stadtarchidekt gsi isch. Sis Hauptwärk isch s Hauptheater vo Figueras gsi, won er vo 1848 bis 1850 baut het. Es isch 1939 aabebrennt und 1968 het s dr Salvador Dalí as Museum für sini Wärk wider ufbaut. Anderi Baute vom Roca i Bros si d Iglesia de la Divina Providencia (1852) gsi, Familiehüüser wie d Casa Romaguera (1852), d Casa Puig (1855), d Casa Oriol (1859) und anderi. 1855 het er Industriigeböid konstruiert wie d Carrer Nou-Fabrik. Er het d Akademii für neoklassischi Archidektuur gründet und e Räije vo katalanische Archidekte häi sini Ideä witergfüert. D Bibliothek in sim Heimetort Abrera isch noch iim benennt. Josep Roca i Bros (Gran Enciclopèdia Catalana)
En Maître Fromager isch en Schpezialischt für d Veredelig vo Chäs. Um en Maître Fromager chönne z si, muess me sich mit em chäse und de verschidnige Viirrasse, wo Milch düent gäh, uskenne. Au di klimatische Bedingige bi de Produktion und de Lagerig vom Chäs ghöred zum Wüsse vomene Maître Fromager. Mit de Lagerig vom Chäs und sinere Behandlig git de Maître Fromager em Chäs sini eigeti Note. D Titel Maître Fromager isch di höchchti Uszeichnig, wo d Chäser chöi vergäh, es isch aber kein offizielle Titel. De bekanntischt Maître Fromager in de Schwiiz isch de Rolf Beeler.
Dr Richard Buckminster Fuller isch en amerikanische Archidekt, Konstrukdöör, Visionäär, Disäiner, Filosof und Schriftsteller gsi. Er zelt näben em Frei Otto und em Santiago Calatrava zu de füerende Verdräter vo dr biomorfe Archidekduur. Dr Fuller isch wäge sine Domes oder geodäätische Kupple bekannt worde, wo mä vilmol uf Usstellige, in Science-Fiction-Film oder as Däil vo Milidääraalaage (Radaarkupple) cha gsee. Die bekanntisti isch d Biosphère, wo dr Usstelligsbavillion vo de Veräinigte Staate an dr Expo 67 z Montreal gsi isch. Au Achterbaane häi in deene Chuugele Blatz (z. B. dr Eurosat im Europa-Park bi Rust). Si basiere uf ere Witerentwicklig vo äifachste geometrische Grundkörper (Tetraeder as 3-Simplex, Oktaeder und dichdisti Chuugelepackige) und si extreem stabiil und bruche zum baue seer weenig Materiaal. S Konstrukzioonsbrinzip isch 1954 patentiert worde. Dr Fuller het as äine vo de Erste gsee, ass d Natuur under wirtschaftlige Brinzipie funkzioniert, und drbii effiziänt isch im Materiaal- und im Energiiverbruuch und e Tendänz zur Efemerisierig het. En andere wichdige Aspäkt für iin si die nutzbaare Synergie gsi, e Begriff, won er mit andere brägt het. Dr US-Bavillion Biosphère an dr Expo 67 vom R. Buckminster Fuller E geodäätischi Kupple vom R. Buckminster Fuller us em Joor 1978, Detroit,
Efemerisierig isch e Begriff, wo dr Richard Buckminster Fuller brägt het, und wo d Tendänz vo dr hütige Technologii beschribt, Maschiine und technischi Aawändige immer chliiner, liichter und effiziänter z mache. Dr Fuller het si Konzept mänggisch an Hand vo dr Entwicklig vo de Satellite beschriibe: s Gwicht vom ene Satellit isch nume e baar Hundertstel vo 750.000 Donne Dransatlantikkabel, aber er übernimmt deeren iiri Funkzionalidäät. Dr Dänker und Autor Steward Brand (äigentlig e Bioloog) het im Fuller si Konzept mit "Meer-mit-weniger-mache" in sim Buech Das Ticken des langen Jetzt überdräit. E Däil vo dr Efemerisierig isch d Multifunkzionalidäät, e Brinzip, wo mä in dr Natur cha beobachte. Dr Fuller het die Multifunkzionalidäät as Basis vo dr "natürlige Technologii" aagluegt. Mä cha sääge, ass s Disäin vom "Meer dur Weniger" dur weeniger menschligi Chöste, weeniger Ressurse und weeniger Abfall verwirkligt wird. Das Konzept cha mä bi elektronische Gräät gsee, bsundrigs bi sälle, wo sit dr Erfindig vom Dransister oder vom Silizium-Mikrodschip härgstellt worde si. S Brinzip cha au im Makrokosmos vo dr Archidektuur aagwändet wärde und bi andere Forme vom braktische Disäin, vo dr Konstrukzioon, vom Vercheer und in vile andere Fälder.
Dor Reitlenger General-Anzeiger isch d oenzich ganz selbschdändicha Dageszeidong vo dor Regio Näggor-Alb, also midd-ra åegena Vollredaktio. Se isch nåch iror Åegawärbong, dui onabhängicha Dageszeidong für Reidlenga und d' Regio Näggor-Alb. Vorlegor isch dor Valdo Lehari jr. D' verkaofda Ufflag machd zemmlich gnao 40.000 Exemplar aus. Se wird seid 2004 em Druggzentrum Neckar-Alb in Reidlenga-Betzenga em Rheinischa Formad druggd. Dui Zeidong geid-s scho seid 1888. Näaba dor Haobdausgab geid-s als Ondorausgaba dor Echaz-Bote, dor Pfullenger Schtadtãzeigor und dor Metzengor-Urachor General-Ãzeigor. Em Abonnement drenn isch als sibbda Ausgab d Sonndich Aktuäll, ond ao no s Magazin rtv ghaerd dorzua. Reutlinger General-Anzeiger im Internet Sonntag Aktuell im Internet rtv im Internet
Unimog isch a Fahrzeig mit vier Rädle, wo alli chönne aadriibe wärde. Er zelt zu de Chliilastwääge und Gräät chönne an en aakupplet wärde. Er wird vil in dr Land- und Forstwirtschaft iigsetzt und bim Milidäär. Vor allem in schwiirigem Gländ wird er vilmol wäge siiner groosse Boodefreihäit und em Vierraadaadriib iigsetzt. Dr Naame Unimog isch en en Abchürzig für „Universal-Motor-Gerät“. Er isch sit 1949 bi Boehringer Werkzeugmaschinen in Serii baut worde. 1951 het Daimler-Benz d Firma übernoo und sit denn isch Unimog e Modällbezäichnig vo Mercedes-Benz. Mee as 50 Joor lang isch dr Unimog z Gaggenau broduziert worde, sit 2002 wird er z Wörth am Rhii härgstellt. D Marke Unimog isch gschützt. Commons: Unimog – Sammlig vo Multimediadateie d Website vom Unimog uf mercedes-benz.de d Website vom Unimog-Museum bi Gaggenau mogworld Informationsquälle über Unimog Oldtimer Markenregister
S Teatre-Museu Dalí (Schbanisch: Teatro-Museo Dalí; Dütsch: Theatermuseum Dalí) isch e Museum für e Künstler Salvador Dalí in siner katalaanischen Heimetstadt Figueres. Wo dr Dalí no e Chind gsi isch, isch s hütige Museumsgeböid s Theater vo dr Stadt Figueres gsi. Dört si im Dalí sini Bilder zum erste Mol usgstellt worde. S ursprünglige Geböid isch wäarend em Schbanische Bürgerchrieg zerstöört worde und joorzääntelang e Ruine bliibe, bis dass dr Dalí und dr Bürgermäister vo Figueres im Joor 1960 zämme beschlosse häi, es as Museum wider ufzbaue. S Museum isch im Joor 1974 eröffnet worde und mä het s in de 1980er Joor erwiiteret worde. Dr Dalí het sich in dr Krüpte vom Museum lo begraabe. S Theatermuseum Dalí Dr Iigang vom Museum S Theatermuseum Dalí z Figueres D Glaskupple vom Museum Dr Innehoof, rächts s Räägetaxi, wo zum erste Mol 1938 in dr Exposition Internationale du Surréalisme z Bariis usgstellt worden isch Im Dalí si Graabstäi in dr Krüpte Commons: Teatre-Museu Dalí – Sammlig vo Multimediadateie Website vom Museu-Teatre Dalí bi dr Fundació Gala-Salvador Dalí (uf Katalaanisch, Schbanisch, Änglisch und Franzöösisch) 42.2681944444442.9594444444444Koordinate: 42° 16′ 5,5″ N, 2° 57′ 34″ O
Dr Ernst Fuchs (* 13. Februar 1930 z Wien, † 9. Nofämber 2015 au z Wien ) isch en östriichische Mooler, Archidekt, Grafiker und Muusiker gsii. Er gältet as äine vo de Gründer vo dr Wiener Schuel vom Fantastische Realismus. Dr Ernst Fuchs isch s äinzige Chind vom Maximilian und dr Leopoldine Fuchs gsi. Si Groossvater Siegmund und si Vater si noch em „Aaschluss“ vo Östriich 1938/39 emigriert, und dr Ernst isch 1942 römisch-kaddolisch dauft worde. Vo 1942 aa het en dr Mooler und Restaurator Alois Schiemann im Moole underrichdet. Bis er fuffzääni gsi isch het er bi dr Emmy Steinböck und bim Fritz Fröhlich an dr Moolschuel St. Anna z Wien Bildhauerei und Moolerei gleert. Denn isch er uf d Akademii vo de bildende Künst z Wien. 1949 het er si ersti Äinzelusstellig z Bariis gha, und isch 1950 dört aane züüglet. 1957 isch er e Zitlang im Dormitio-Chlooschter am Bärg Zion (Israel) gsi und het sich mit Ikonemoolerei beschäftiget. 1962 isch er uf Wien zrugg und isch dört Brofässer worde. Er zelt zämmen mit em Wolfgang Hutter, em Arik Brauer, em Rudolf Hausner und em Anton Lehmden zu de Gründer vo dr Wiener Schuel vom Fantastische Realismus. 1972